വാഹനാപകടത്തില് ജ്യേഷ്ഠന് മരണമടഞ്ഞു, അനുജന് ഗുരുതര പരിക്കുകളോടെ ആശുപത്രിയില് ബംഗ്ലൂര്: എവര്ലാസ്റ്റിംഗ് ഗോസ്പല് മിനിസ്ട്രി സഭാ സ്ഥാപകന് പരേതനായ പാസ്റ്റര് ജസ്റ്റസ് ബെഥേലിന്റെയും ചിന്നമ്മ ജസ്റ്റ്സിന്റെയും മൂത്ത മകന് ഡെന്ഫിനാല് ജസ്റ്റ്സ് 30 പൂനെ ബാംഗ്ലൂര് ദേശീയ പാതയില് വച്ചുണ്ടായ വാഹനാപകടത്തില് മരണമടഞ്ഞു. ഡെന്ഫിനാലും സഹോദരന് പാസ്റ്റര് ക്രിസ്റ്റഫറും ബൈക്കില് യാത്ര ചെയ്യുമ്ബോള് ദാവന്ഗരയില് വച്ച് നിര്ത്തിയിട്ടിരുന്ന ടാങ്കര് ലോറിയില് ഇടിച്ചാണ് അപകടമുണ്ടായത്. ഇരുവരെയും ഉടന് തന്നെ ഹോസ്പിറ്റിലില് പ്രവേശിപ്പിച്ചുവെങ്കിലും ഡെന്ഫിനാല് തല്ക്ഷണം മരണമടഞ്ഞു. സഹോദരന് പാസ്റ്റര് ക്രിസ്റ്റഫര് ഗുരുതര പരുക്കുകളോടെ എസ്.എസ് മല്ലികാര്ജുന് ഹോസ്പിറ്റിലില് തീവ്രപരിചരണ വിഭാഗത്തിലാണ്. ഭാര്യ : നിസ്സി ഡെന്ഫിനാല്. ഡെന്ഫിനാലിന്റെ സംസ്കാരം ഹൊലാല്ക്കരെ എവര്ലാസ്റ്റിംഗ് ഗോസ്പല് മിനിസ്ട്രിയുടെ സഭാ സെമിത്തേരിയില് നടത്തി.